Винокуров Артур Ильич

Винокуров Артур Ильич — кыраайы үөрэтэр худуоһунньук-фотограф.

 Олоҕун олуктара 

 Дьиэ кэргэнэ, аймахтара 
Аҕата — Винокуров Илья Дорофеевич (Чаҕылҕан) (31.07.1914—09.09.1952) — саха биллиилээх поэта, суруйааччыта, тылбаасчытаИсторический, культурологический журнал «Илин», 1992:Рисунки Ивана Арбиты.
Ийэтэ — Петровская Ольга Францевна.

 Айар олоҕо 
Хаартысканан үлүһүйүүтэ 1952 сылтан саҕаламмыт. Аҕата, Илья Чаҕылҕан, өлбүтүн кэннэ аҕатын хаартыскаларын хомуйбут. Библиотекаҕа үлэлиир сылларыгар фоторепродукциянан дьарыктаммыт. Ол сыллартан элбэх историяҕа сыһыаннаах хаартыскалары, матырыйааллары муспут. Билиҥҥи кэмҥэ аҕатын архыыба, бэйэтэ түһэрбит хаартыскалара, репродукциялара мунньуллан — историяҕа улахан суолталаах, өрөспүүбүлүкэ Госархивын баһыйар кэриэтэ, сүҥкэн мунньуу буолбут.
Кэлин Госархивка саха суруйааччыларыгар аналлаах «Винокуров фондата» тэриллибит.

90-с сыллар саҕаланыыларыгар «Илин» сурунаал бастакы нүөмэрдэригэр Артур Ильич саха биллиилээх суруйааччыта Иван Арбита уруһуйдарын репродукцияларын, Лепчиковтар аҕа уустарын хаартыскаларын бэчээттэппитэ. Бу сурунаалы кытта ыкса үлэлэһэн, кини көмөтүнэн Саха Сирин XX үйэтин уһулуччулаах дьонугар анаммыт халандаар оҥоһуллубута. 

П. А. Ойуунускай аатынан литература түмэлигэр «Суруйааччылар — Артур Винокуров фотообъективыгар» диэн быыстапка тэриллибит.
Үлэлэрэ учебниктарга, история  уонна литература кинигэлэригэр, өрөспүүбүлүкэ хаһыаттарыгар уонна сурунаалларагыр бэчээттэнэллэр, түмэллэр быыстапкаларыгар туһаныллаллар.

 Наҕараадалара уонна ытык ааттара 

 Өссө маны көр 
Винокуров Илья Дорофеевич (Чаҕылҕан)

 Быһаарыылар 

 Сигэлэр 
 Исторический, культурологический журнал «Илин», № 1(24) — 2001:В фотообъективе Артура Винокурова 

Категория:Дьоннор алпабыытынан

Категория:Фотографтар